open-index/open-wikipedia-markdown huggingface dataset:
Andrea Bardzalji

**Andrea Bardzalji** (; dzimis ) ir bijušais itāļu futbolists, spēlēja aizsarga pozīcijā, bijušais Itālijas futbola izlases dalībnieks.

Galvenokārt profesionāļa karjeras laikā spēlējis Itālijā, laikā no 2008. līdz 2011. gadam pārstāvēja Vācijas klubu *[[VfL Wolfsburg]]*. *Wolfsburg* sastāvā uzvarējis 2008.—2009. gada Bundeslīgas sezonā, *[[Turīnas "Juventus"|Juventus]]* sastāvā septiņas reizes uzvarējis Itālijas čempionātā.

Itālijas izlases sastāvā spēlē kopš 2004. gada. Pārstāvējis izlasi . gada Pasaules kausā un divos Eiropas čempionātos (, ). 2006. gada Pasaules kausā tika gūta uzvara turnīrā. Tāpat izlases sastāvā izcīnījis bronzas medaļu .  paziņoja par karjeras beigšanu valstvienībā.

## Sasniegumi
**Rondinella**

* Itālijas Serie D: 1998—99

**Ascoli**

* Itālijas Serie C: 2001—02

**Wolfsburg**

* Vācijas Bundeslīga: 2008—09

**Juventus**

* Itālijas Serie A: 2011—12, 2012—13, 2013—14, 2014—15, 2015—16, 2016—17, 2017—18, 2018—19
* Coppa Italia: 2014—15, 2015—16, 2016—17, 2017—18
* Supercoppa Italiana: 2012, 2013, 2015, 2018

**Itālija**

* FIFA Pasaules kauss: 2006

## Atsauces

## Ārējās saites
Dimitris Salpingidis

**Dimitris Salpingidis** (; dzimis ) ir bijušias grieķu futbolists, spēlēja pussarga un uzbrucēja pozīcijās, Grieķijas futbola izlases bijušais dalībnieks.

Visu profesionāļa karjeru pārstāvējis Grieķijas klubus. Karjeras laikā izcīnījis divus Grieķijas futbola kausus un 2003.—2004. gada sezonā kļuva par Grieķijas čempionu. Divas reizes ticis atzīts par Grieķijas Superlīgas gada labāko futbolistu un 2008. gadā bija līgas rezultatīvākais.

Grieķijas izlases sastāvā spēlē kopš 2002. gada. Pārstāvējis izlasi . gada Pasaules kausā un divos Eiropas čempionātos (, ). Tāpat izlases sastāvā piedalījies .

## Sasniegumi
**PAOK**

* Grieķijas kauss: 2003

**Panathinaikos**

* Grieķijas Superlīga: 2010
* Grieķijas kauss: 2010

**Individuālie sasniegumi**

* Grieķijas Superlīgas labākais vārtu guvējs: 2005–06
* Grieķijas gada futbolists: 2007–08, 2008–09

## Ārējās saites

* Statistika
Andreass Īsaksons

**Andreass Īsaksons** (; dzimis ) ir zviedru bijušais futbolists, spēlēja vārtsarga pozīcijā, Zviedrijas futbola izlases dalībnieks.

Profesionāļa karjeras laikā pārstāvējis Zviedrijas, Itālijas, Francijas, Anglijas un Nīderlandes klubus. *[[Djurgårdens IF Fotboll|Djurgården]]* sastāvā divas reizes kļuvis par Zviedrijas čempionu (2002, 2003). Četras reizes karjeras laikā ticis atzīts par gada labāko Zviedrijas vārtsargu (2002, 2003, 2004, 2005).

Zviedrijas izlases sastāvā spēlēja no 2002. gada līdz 2016. gadam. Pārstāvējis izlasi divos Pasaules kausos (, ) un trijos Eiropas čempionātos (, , ).

## Karjeras statistika

|-
|1999||Trelleborg||Allsvenskan||11||0||||||||||||||11||0

|-
|1999—00||rowspan="2"|Juventus||rowspan="2"|Serie A||0||0||||||||||||||||
|-
|2000—01||0||0||||||||||||||||

|-
|2001||rowspan="4"|Djurgården||rowspan="4"|Allsvenskan||22||0||1||0||||||||||23||0
|-
|2002||20||0||5||0||||||6||0||31||0
|-
|2003||26||0||2||0||||||2||0||30||0
|-
|2004||7||0||0||0||||||||||7||0

|-
|2004—05||rowspan="2"|Rennes||rowspan="2"|Ligue 1||38||0||3||0||1||0||0||0||42||0
|-
|2005—06||24||0||2||0||0||0||2||0||28||0

|-
|2006—07||rowspan="2"|Manchester City||rowspan="2"|Premier League||14||0||0||0||0||0||0||0||14||0
|-
|2007—08||5||0||0||0||1||0||0||0||6||0

|-
|2008—09||rowspan="4"|PSV||rowspan="4"|Eredivisie||33||0||4||0||0||0||6||0||43||0
|-
|2009—10||34||0||4||0||0||0||12||0||50||0
|-
|2010—11||34||0||0||0||0||0||11||0||45||0
|-
|2011—12||23||0||0||0||0||0||1||0||7||0
86||0||8||0||0||0||8||0||102||0
0||0||0||0||0||0||0||0||0||0
62||0||5||0||1||0||2||0||70||0
19||0||0||0||1||0||0||0||20||0
107||0||8||0||0||0||30||0||145||0
274||0||21||0||2||0||40||0||337||0

## Sasniegumi
**Djurgårdens IF**

* Allsvenskan: 2002, 2003
* Zviedrijas kauss: 2002, 2017—18

**PSV**

* KNVB beker: 2011—12
* Johan Cruijff Schaal: 2008

**Individuālie sasniegumi**

* Zviedrijas gada labākais vārtsargs: 2002, 2003, 2004, 2005, 2009, 2011, 2012, 2013, 2014, 2015

## Ārējās saites
Jaroslavs Plašils

**Jaroslavs Plašils** (; dzimis ) ir bijušais čehu futbolists, spēlēja pussarga pozīcijā, Čehijas futbola izlases dalībnieks.

Profesionāļa karjeras laikā spēlējis Čehijā, Francijā un Spānijā. *[[AS Monaco|Monaco]]* sastāvā kvalificējies Čempionu līgas finālam, *[[Bordo "Girondins"|Bordeaux]]* sastāvā bijis Francijas kausa finālists 2010. gadā.

Čehijas izlases sastāvā spēlē kopš 2004. gada. Pārstāvējis izlasi . gada Pasaules kausā un trijos Eiropas čempionātos (, , ).

## Ārējās saites
Igo Loriss

**Igo Loriss** (; dzimis ) ir franču futbolists, spēlē vārtsarga pozīcijā, Francijas futbola izlases dalībnieks. Kopš 2024. gada Loriss pārstāv ASV augstākās futbola līgas klubu *[[Los Angeles FC]]*.

Visu profesionāļa karjeru aizvadījis Francijas klubu sastāvos. *[[Lionas "Olympique"|Lyon]]* sastāvā izcīnījis uzvaru 2011.—2012. gada Francijas kausa izcīņā. Trīs reizes ticis atzīts par Francijas čempionāta labāko vārtsargu, tāpat trīs reizes iekļauts čempionāta simboliskajā izlasē.

Francijas izlases sastāvā spēlē kopš 2008. gada. Pārstāvējis izlasi . gada un . gada Pasaules kausa sacensībās un . un 2016. gada Eiropas čempionātos.

9. janvārī Loriss, būdams valstsvienības vēsturē visvairāk spēles aizvadījušais spēlētājs, paziņoja par aiziešanu no Francijas izlases 36 gadu vecumā.

## Sasniegumi
**Lyon**

* Coupe de France: 2011—12
* Trophée des Champions: 2012

**Tottenham Hotspur**

* UEFA Čempionu līga finālists:2018—19

**Francija**

* FIFA Pasaules kauss: 2018; finālists:2022
*UEFA Nāciju līga: 2020—21
**Individuālie sasniegumi**

* Francijas 1. līgas sezonas labākais vārtsargs: 2008—09, 2009—10, 2011—12

## Atsauces

## Ārējās saites
Web Map Service

***Web Map Service*** jeb **WMS** (no angļu valodas "Tīkla karšu serviss") ir standarta protokols ģeotelpisko datu (karšu) apmaiņai internetā, ko veido izmantojot ģeogrāfiskās informācijas sistēmas (ĢIS). WMS risinājumus izmanto karšu servēšanai interneta pārlūkprogrammās, kā arī ĢIS programmās, kuras uztur WMS pieprasījumu veikšanu. Šo standartu izstrādāja un pirmo reizi nopublicēja OGC (*Open Geospatial Consortium*) 1999. gadā.

## Ārējās saites
* OpenGIS Web Map Service (WMS) Implementation Specification Open Geospatial Consortium
* WMS lietošanas piemēri ĢIS lietotņu vidēs   ĢISnet
* "Latvijas Ģeotelpiskās informācijas aģentūra" WMS servisi
Bernhards fon Bīlovs

**Bernhards Heinrihs Kārlis Martins fon Bīlovs** (; dzimis , miris ) bija Vācijas reihskanclers un Prūsijas premjerministrs no 1900. līdz 1909. gadam. Pirms tam no 1897. līdz 1900. gadam bija Vācijas Ārlietu ministrijas valsts sekretārs.

Dzimis Holšteinā Dānijas un Vācijas valsts darbinieka ģimenē. Piedalījies Francijas—Prūsijas karā, pēc kura iestājās Vācijas diplomātiskajā dienestā. No 1876. gada strādāja vēstniecībā Parīzē, no 1884. gada — Sanktpēterburgā, no 1888. gada — Vācijas vēstnieks Bukarestē, no 1894. gada — vēstnieks Romā. 1897. gadā iecelts par Ārlietu ministrijas valsts sekretāru, bet 1900. gadā — par Vācijas kancleru.

Kanclera karjeras laikā īstenoja aktīvu ārpolitiku, cenšoties realizēt imperiālistisku kursu. Lielā mērā bija lojāls imperatora Vilhelma II uzskatiem un ietilpa imperatora viņa tuvāko personu lokā. Iesaistīts 1907. gada ar augstāko aprindu homoseksuālismu saistītajā Hardena—Eilenburga skandālā (*Harden-Eulenburg-Affäre*). Demisionēja 1909. gadā, kad Reihstāgs neapstiprināja valsts budžeta projektu. Pēc demisijas no 1914. līdz 1915. gadam bija vēstnieks Romā, kur neveiksmīgi centās panākt, lai Itālija pieslietos Vācijai Pirmajā pasaules karā.

## Ārējās saites
Varīne

**Varīne** () ir pilsēta Vācijā, Mēklenburgā-Priekšpomerānijā uz dienvidaustrumiem no Vismāras, ezeru ielokā. 
 
## Atsauces

## Ārējās saites
Tējas koks

**Tējas koks** (*Camellia sinensis*) ir kamēliju ģints augs. Tas ir pazīstams kā augs, no kā tiek iegūta tēja. Gan melnā, gan zaļā, gan baltā tēja, gan uluns tiek iegūts no šī koka, bet atšķirība tiek panākta ar apstrādi ražošanas procesa laikā.

Tējas koks ir dabiski izplatījies Ķīnā, Dienvidu un Dienvidaustrumu Āzijā, bet mūsdienās tiek audzēts visā pasaulē tropu un subtropu reģionos. Tas ir mazs koks, kas var izaugt pat līdz 5 metru garš, tomēr, audzējot to, tas tiek apgriezts parasti apmēram līdz 2 metru garumam. Svaigas auga lapas satur 4% kofeīna.

## Atsauces
Anete Horelika

**Anete Horelika** (dzimusi  Rīgā) ir latviešu basketboliste, spēlē vieglās uzbrucējas pozīcijā, Latvijas sieviešu basketbola izlases dalībniece. Pašlaik (2013) pārstāv Nīderlandes klubu *ProBuild Lions*.

Karjeras laikā pārstāvējusi Latvijas un Spānijas klubus. 2009.—2010. gada sezonā SK Cēsis sastāvā izcīnīja 2. vietu Latvijas un Lietuvas čempionātā. 2011.—2012. gada sezonā SK Cēsis sastāvā kļuva par Latvijas čempioni. 2012. gada septembrī pārgājusi uz Nīderlandes klubu *ProBuild Lions*, tā sastāvā izcīnīja uzvaru Nīderlandes kausa izcīņā un Nīderlandes čempionātā.

Latvijas nacionālās izlases sastāvā debitējusi .

## Sasniegumi
* 2013: dalīta 13.—16. vieta Eiropas čempionātā Francijā.

## Atsauces

## Ārējās saites

* 2013. gada Eiropas čempionāta profils
Reefer Madness

thumb|thumbtime=2|upright=1.5|''Reefer Madness''
***Reefer Madness*** ir 1936. gada ASV propagandas filma par melodramatiskiem notikumiem, kas notiek, vidusskolēniem tiekot iekārdinātiem uzsmēķēt marihuānu — no autoavārijas līdz slepkavībām, pašnāvībām, izvarošanas mēģinājumiem un sajukšanas prātā. Filmu režisēja Luī Ganjē un tajā piedalījās dažādi līdz tam brīdim nezināmi aktieri. Mūsdienās filma tiek uzskatīta vairāk par komēdiju neīsto un izdomāto marihuānas lietošanas efektu un seku dēļ, filmai mēģinot marihuānu parādīt kā kaut ko bīstamāku pat par heroīnu.

Filmu finansēja baznīcas pārstāvju grupa un to sākotnēji izdeva ar nosaukumu ***Tell Your Children***. Filmas mērķis bija brīdināt vecākus par marihuānas lietošanas briesmām. Filma nekļuva populāra līdz 1970. gadam, kad tā sava absurduma dēļ ieguva popularitāti un kļuva par kulta filmu marihuānas legalizācijas atbalstītāju vidū.

## Ārējās saites
Naudas piedāvājums

**Naudas piedāvājums** ir kopējais naudas apjoms, to veidojošā nauda tiek iedalīta 3 vai 4 (vai vairāk) naudas elementos, komponentos jeb sastāvdaļās atkarībā no tās likviditātes (t.i., pēc tā cik viegli to ir pārvērst precē).

**Naudas masa** savukārt ir tā naudas piedāvājuma daļa, kas paliek ne-banku subjektu rīcībā. Banku naudas piedāvājums mīnus banku naudas pieprasījums ir naudas masa.

## Naudas elementi
Atkarībā no iestādes vai valsts naudas elementu nosaukumi, to skaits un precīzas definīcijas var nedaudz atšķirties.

Latvijas bankas naudas elementu iedalījums:

* M0 - **bāzes nauda** jeb **īstā nauda**; apgrozībā esošā skaidrā nauda + obligātās rezerves, kas privātajām bankām jāglabā Latvijas Bankā
* M1 - **šaurā nauda** jeb **gandrīz nauda**; tajā ietilpst M0 + Latvijas rezidentu pieprasījuma noguldījumi latos (t.i., konti no kuriem naudu ir iespējams izņemt nekavējoties) Latvijas kredītiestādēs
* M2D - **plašā nauda**; tajā ietilpst M1 + Latvijas rezidentu termiņnoguldījumi latos (noguldījumi no kuriem naudu ir iespējams izņemt pēc noteikta termiņa) Latvijas kredītiestādēs
* M2X - M2D + Latvijas rezidentu noguldījumi valūtā (vienalga pieprasījuma vai termiņnoguldījumos) Latvijas kredītiestādēs.

## Naudas piedāvājuma palielināšanās
300px|thumb|right|ASV naudas piedāvājuma elementi no 1959. līdz 2010. gadam (skaidrā nauda, M1 un M2), kopš 2006. gada Federālā rezerve pārtraukusi publicēt datus par M3 
Naudas piedāvājumu palielina ne tikai valstu centrālās bankas, kas parasti to dara pērkot no valsts tās emitētas obligācijas, obligācijas pārdevējam maksājot naudā, kas radīta tajā brīdī (pieņemot, ka banks monetārajā politikā tajā laikā ir paredzēta naudas piedāvājuma palielināšana.) Arī parastas bankas savas darbības rezultātā palielina naudas piedāvājumu atkarībā no obligātās rezerves apmēra, kas nosaka naudas reizinātāju.

Šī jaunā, mazāk likvīdā nauda ir tā, kas veido ne-M0 elementus (M1, M2 utt.), šie divi naudas veidi kopā veido naudas piedāvājumu.

## Atsauces
Rēna

**Rēna** () ir pilsēta Vācijā, Mēklenburgā-Priekšpomerānijā starp Lībeku un Vismāru. Āmtes centrs. Pilsēta attīstījusies ap 1237. gadā Raceburgas bīskapa dibināto Rēnas benediktiešu klosteri.
## Ievērojamas personības
Rēnā dzimuši vai dzīvojuši:
* Toms Macuks (1992) ir latviešu motokrosists

## Atsauces

## Ārējās saites
Lelde Priedulēna

**Lelde Priedulēna** (dzimusi  Siguldā) ir bijusī latviešu skeletoniste. L. Priedulēna ir divu olimpisko spēļu dalībniece, 2016. gada pasaules junioru čempione.

## Karjera
Ar skeletonu nodarbojās kopš 2010. gada. Pirms tam trenējusies vieglatlētikā (startējusi sprinta distancēs). Pasaules kausa izcīņā debitējusi  ar startu Altenbergas trasē. Posmā viņa ieņēma 22. vietu, tajā pašā laikā izcīnot 12. vietu arī Eiropas čempionātā. 2012. gada Pasaules čempionātā junioriem ieņēma 9. vietu. Savukārt 2012. gada decembrī notikušajā 2013. gada Pasaules čempionātā junioriem Priedulēna ierindojās 4. vietā. 2012.—2013. gada sezonas kopvērtējumā ierindojās 19. vietā. 2013. gadā Eiropas čempionātā ieņēma 13. vietu.

 izcīnīja dalītu 14. vietu.

2015.—2016. gada sezonas pirmajā posmā Altenbergā izcīnīja 5. vietu. Turpmākajā sezonā visos Pasaules kausa posmos, kuros piedalījās, ierindojās pirmajā desmitniekā. Divas reizes (abas reizes Kēnigszē trasē) ieņēma 4. vietu. Sezonas kopvērtējumā ierindojās 13. vietā, nestartējot trijos Ziemeļamerikas posmos. 2016. gadā L. Priedulēna izcīnīja uzvaru Pasaules junioru čempionātā.

 L. Priedulēna izcīnīja 7. vietu, startējot ar sarautu ceļgala krustenisko saiti (sportiste bija atteikusies no operācijas, jo tad nebūtu iespējams piedalīties olimpiskajās spēlēs).

2019. gada janvāra vidū aizvadīja savas pirmās sacensības pēc gandrīz gada pārtraukuma, ieņemot 14. vietu Eiropas čempionātā (ceļgala traumas un mācību Šveicē dēļ sezonas pirmajā pusē sacensībās nestartēja). Februāra sākumā L. Priedulēna paziņoja par skeletona karjeras beigām.

## Atsauces

## Ārējās saites

* Bobslejs.lv profils
* LOV profils
Neciklopēdija

**Neciklopēdija** (*Uncyclopedia*) ir satīriska tīmekļa vietne, kurā tiek parodēta Vikipēdija. Mājaslapa tika atvērta 2005. gadā sākotnēji kā uz *[[wiki]]* bāzēts projekts angļu valodā. Pašlaik Neciklopēdija ir pieejama vairāk nekā 75 valodās, arī latviešu valodā. Rakstu veidošanā tiek izmantoti dažādi humora stili. Tāpat kā Vikipēdijai, arī Neciklopēdijai ir savas vadlīnijas, kāda veida saturs ir pieņemams un kāds nav. Laika gaitā šīs pamatnostādnes ir kļuvušas arvien stingrākas. Mājaslapa ir saņēmusi mediju uzmanību ar saviem rakstiem par cilvēkiem un vietām.

## Ārējās saites
* Neciklopēdijas latviešu valodā versijas mājaslapa
Zemgaļu uzbrukums Rīgai

[250px|thumb|[Livonijas konfederācijas karte 13. gadsimta vidū. Hronikā aprakstītie notikumi notika Rīgā.]]
**Zemgaļu uzbrukums Rīgai** notika 1287. gada pavasarī, lai atriebtu Livonijas ordeņa karavīru sirojumus no Heiligenbergas pils. Rīgā esošie ordeņa brāļi kopā ar rīdziniekiem, letu un līvu vasaļiem un iebraukušajiem krustnešiem izveidoja apmēram 550 vīru lielu karaspēka vienību pilsētas aizstāvēšanai.
Naktī zemgaļi uzbruka ārpus pilsētas ziemeļu vārtiem esošajam zirgu stallim, kurā nakšņoja ordeņa bruņinieki un "zemes ļaudis". Kaujā zemgaļi nogalināja, ievainoja vai saņēma gūstā gandrīz visus ordeņa brāļus, bet Rīgas pilsētā neiebruka un gar Daugavu tālāk turpināja karagājienu un otru kristietības centru Līvzemē - Ikšķiles pilsētu.

## Atskaņu hronikas vēstījums
1287. gada gavēņa laikā Heiligenbergas pils komturs sūtīja pie Livonijas ordeņa maršala sūtņus ar ziņu, ka zemgaļi gatavojas karagajienam uz Rīgu. Maršals lika ordeņa brāļiem apbruņoties un ar Rīgas pilsoņiem, krustnešiem, letiem un līviem, kopā ap 550 karavīriem, devās aizsargāt pilsētu. Tā kā zemgaļu karaspēks tajā dienā neparādījās, maršals aicināja ordeņa brāļus pārnakšņot pilsētas zirgustallī (*marstal*) netālu no Svētā Gara hospitāļa. Landmaršals izsūtīja sargus un aicināja atstāt ēkas vārtus vaļā, lai bruņinieki uzreiz varētu uzbrukt tuvojošamies ienadniekiem. 
Nakts bija auksta un tumša, sargi nepamanīja zemgaļu karavīrus, kas nonāca pie staļļa, kurā gulēja ordeņa brāļi un zemes ļaudis. Zemgaļi ielauzās stallī un ļāva līvu karavīriem atstāt ēku un tikai tad uzbruka ordeņa brāļiem. Kaujā no 18 bruņiniekiem izglābās tikai trīs. Aizdedzinājuši zirgustalli, zemgaļu karavīri uzbruka pilsētas vārtiem, bet nespēja tos ieņemt. Kad mestrs uzzināja par notikušo, viņš teicis: "Lai palīdz Dievs, ka turamies pie viņa baušļiem nestundā!”

## Atsauces

## Skatīt arī
* Livonijas krusta kari
Meddle

***Meddle*** ir sestais angļu progresīvā roka grupas *[[Pink Floyd]]* albums, kas izdots 1971. gada 30. oktobrī. Ierakstīts vairākās studijās Londonas apkārtnē, ieskaitot "Abbey Road Studios" un "Morgan Studios". Albuma ierakstīšanas sesijas bija grupai diezgan neraksturīgas, jo bez jebkāda muzikāla materiāla un idejas par albuma skanējumu un muzikālo virzību tās tika veidotas pēc principa, ka dziesma rodas dažādu improvizāciju ceļā, un tieši tā radās 23 minūtes garā dziesma Echoes.

Albums saņēma pārsvarā labas kritiķu atsauksmes un piedzīvoja komerciālu veiksmi Lielbritānijā, taču Amerikas Savienotajās Valstīs pārsvarā palika nepamanīts.

## Skaņdarbu saraksts

[thumb|23 minūtes garā dziesma "[Echoes" sastāv no vairākām daļām un uzskatāmi demonstrē grupas stila maiņu no Psihedēliskā roka uz Progresīvo roku.]]

## Atsauces
Dimanta līga

**Dimanta līga** ir ikgadēja vieglatlētikas sacensību sērija, kas notiek kopš 2010. gada. To organizē Starptautiskā vieglatlētikas federācija (*International Association of Athletics Federations*). Dimanta līga aizstāja no 1998. līdz 2009. gadam notikušās IAAF Zelta līgas sacensības. Atšķirībā no Zelta līgas sacensībām, kas notika Eiropā, Dimanta līgas sacensības notiek arī ārpus Eiropas — Āzijā, Ziemeļamerikā.

Katra no 32 disciplīnām (16 vīriešiem un 16 sievietēm) katru gadu notiek septiņas reizes. Katra posma trīs labākie saņem punktus (sezonas finālsacensībās iegūtie punkti dubultojas). Sezonā uzvar sportists, kas ieguvis visvairāk punktu.

2016. gada sezonā par sezonas kopvērtējuma uzvarētāju šķēpa mešanā sievietēm kļuva latviete Madara Palameika.

## Ārējās saites
*
IAAF Zelta līga

**IAAF Zelta līga** bija ikgadēja vieglatlētikas sacensību sērija, kas notika laikā no 1998. līdz 2009. gadam. To organizēja Starptautiskā vieglatlētikas federācija (*International Association of Athletics Federations*). Zelta līgu 2010. gadā aizstāja IAAF Dimanta līgas sacensības. Zelta līgas sacensības notika Eiropā.

Lai iegūtu galveno balvu, 1 miljonu ASV dolāru lielo "džekpotu", sportistam ir savā disciplīnā jāuzvar visos sešos notiekošajos posmos. Ja uzvaru visos posmos ir guvuši vairāki sportisti, tad viņi šo balvu sadala savā starpā. Visvairāk reižu (četras) Zelta līgā uzvarējis Marokas vidējo distanču skrējējs Hišāms el Gerūdžs.

## Ārējās saites
*
Der Spiegel

***Der Spiegel*** (no vācu valodas — 'spogulis') ir viens no vadošajiem Vācijas iknedēļas žurnāliem. Tā kopējais metiens pārsniedz vienu miljonu eksemplāru, kas šo izdevumu padara par lielāko šāda tipa izdevumu Vācijā un visā Eiropā. Žurnāls iznāk Hamburgā kopš 1947. gada. *Der Spiegel* galvenokārt piedāvā informāciju par politiku. Kā lielākajam šāda tipa žurnālam Vācijā tam ir bijusi un joprojām ir būtiska ietekme uz politiskajiem procesiem šajā valstī. *Der Spiegel* ir viens no kontinentālās Eiropas ietekmīgākajiem žurnāliem.

## Atsauces
My Party

**"My Party"** ir vācu dziedātājas un dīdžejas DJane HouseKat debijas singls, kas tika laists klajā 2012. gada 19. martā. Tajā piedalās arī britu reperis Rameez. Šis singls ieguva lielu popularitāti Vācijā un Austrijā.

## Singls topos

## Ārējās saites
* Video
Johans Cerklass fon Tillī

**Johans Cerklass fon Tillī** (, ; dzimis 1559. gada februārī, miris ) bija valoņu izcelsmes Katoļu līgas komandieris Trīsdesmitgadu kara laikā. Kopā ar Albrehtu fon Vallenšteinu bija viens no redzamākajiem katoļu puses karavadoņiem.

## Dzīvesgājums
Dzimis 1559. gadā Spāņu Nīderlandē (Valoņu Brabantē mūsdienu Beļģijā). Spāņu pusē piedalījās cīņās Nīderlandes revolūcijas laikā. Pēc tam kā algotnis Svētās Romas impērijas karaspēka sastāvā no 1600. līdz 1609. gadam karoja pret osmaņiem Ungārijā un Transilvānijā, kur ieguva feldmaršala pakāpi. 

No 1610. līdz 1632. gadam bija Katoļu līgas militārais komandieris. Otrā Prāgas defenestrācija 1618. gadā izraisīja Trīsdesmitgadu karu, un kara laikā Tillī izcīnīja vairākas būtiskas uzvaras pār protestantiem. Uzvarēja Bohēmijas protestantus Baltā Kalna kaujā 1620. gada 8. novembrī, vācu protestantus Mingolsheimas kaujā 1622. gada 27. aprīlī, Vimpfenes kaujā 1622. gada 6. maijā, Hehstas kaujā 1622. gada 20. jūnijā un Štatlones kaujā 1623. gada 6. augustā. 

Pēc protestantu sakāvēm karā iesaistījās Dānijas karaspēks, kuru Tillī sakāva Luteres kaujā 1626. gada 27. augustā. Pēc Dānijas sakāves 1629. gada janvārī karā iestājās Zviedrija. 1631. gada maijā Tillī karaspēks ieņēma Magdeburgu, kura tolaik bija viena no ievērojamākajām Vācijas pilsētām. To pilnībā nopostīja un 3/4 no pilsētas iedzīvotājiem noslepkavoja. 1631. gada septembrī Zviedrijas karalis Gustavs II Ādolfs sakāva Tillī Breitenfeldes kaujā, kas bija pirmā ievērojamā protestantu uzvara karā. 1632. gada 15. aprīlī Tillī ievainoja Rainas kaujā pret Gustavu II Ādolfu, un pēc 15 dienām viņš nomira.

## Ārējās saites

* Historischer Verein Alt-Tilly e.V.
2012. gada NBA drafts

**2012. gada [[NBA drafts]]** notika  *Prudential Center* Ņuarkā, Ņūdžersijā, ASV. Šajā ceremonijā NBA klubi izraudzījās ASV universitāšu basketbolistus, kā arī citus draftam pieteikušos spēlētājus.

 notikušajā NBA drafta loterijā uzvarēja Ņūorleānas "Hornets", kas deva klubam iespēju izdarīt pirmo izvēli draftā. Ar pirmo numuru "Hornets" izraudzījās Entoniju Deivisu. Kopumā ceremonijā tika izvēlēti 60 spēlētāji.

## Ārējās saites
* NBA mājaslapa 
* ESPN profils
Dasova

**Dasova** () ir pilsēta Vācijā, Mēklenburgā-Priekšpomerānijā uz austrumiem no Lībekas pie Trāves upes deltas, sauktu par Dasovas ezeru (*Dassower See*). Pilsēta attīstījusies senas slāvu apmetnes vietā. Dasovas ezers ir dabas liegums. VDR laikos robeža ar VFR gāja pa līča krastu un pilsētas iedzīvotājiem bija nepieejama. Dasovā uzņemti skati no Mihaela Hānekes 2009. gada filmas "Baltā lente".
 
## Atsauces

## Ārējās saites
One of These Days

***One of These Days*** ir pirmā dziesma britu progresīvā roka grupas Pink Floyd sestajā albumā Meddle. Dziesma ir instrumentāla, izņemot brīdi, kurā izmainīta un mākslīgi pazemināta Nika Meisona balss saka: "One of these days I'm going to cut you into little pieces." Dziesmas pamatā ir dubulta basģitāras spēle - to izpilda Rodžers Voterss un Deivids Gilmors.

## Koncertizpildījumi

Dziesma tika izpildīta grupas 1971.-1973. gada koncerttūrēs un 1987.-1994. gada koncerttūrēs. Video ierakstā Live at Pompeii dziesma iekļauta ar nosaukumu "One of These Days I'm Going To Cut You Into Little Pieces" - pilns dziesmas teksts.

Koncertizpildījuma versijas iekļautas koncertierakstos Delicate Sound of Thunder un P*U*L*S*E, un videoierakstā P*U*L*S*E.

## Ieraksta dalībnieki

### Pink Floyd

* Deivids Gilmors – Ģitāra, slaidģitāra, basģitāra
* Rodžers Voterss – Basģitāra
* Niks Meisons – Bungas, perkusijas, "vokāls"
* Riks Raits – Elektroērģeles, klavieres, skaņu efekti

*Delicate Sound of Thunder un P*U*L*S*E koncerttūrēs*

* Deivids Gilmors – Slaiģitāra
* Gajs Prets – Basģitāra
* Niks Meisons – Bungas, perkusijas, ierakstīta vokāla frāze
* Riks Raits – Sintezators
* Garijs Voliss – Perkusijas, bungas (*tikai P*U*L*S*E*)
* Tims Renviks – Ģitāra
* Džons Karins – Sintezators

## Atsauces
2012. gada Eiropas čempionāts vieglatlētikā

**2012. gada [[Eiropas čempionāts vieglatlētikā]]** bija 21. Eiropas čempionāts vieglatlētikā, kas notika Helsinkos, Somijā, 2012. gadā, laikposmā no  līdz . Šī ir pirmā reize sacensību vēsturē, kad Eiropas čempionāts vienā gadā ar Olimpiskajām spēlēm. Eiropas čempionātā nenotika soļošanas disciplīnas un maratonskrējieni.

No Latvijas sportistiem lielākos panākumus guva septiņcīņnieces: Laura Ikauniece izcīnīja bronzas medaļu, bet Aiga Grabuste izcīnīja 4. vietu. Pēc sudraba medaļas ieguvējas Ukrainas sportistes Ludmilas Josipenko diskvalifikācijas abas sportistes rezultātu tabulā pacēlās uz augšu, ieņemot attiecīgi otro un trešo vietu.

## Medaļu kopvērtējums

## Ārējās saites
* Oficiālā mājaslapa
Niks Meisons

**Nikolass Berkelijs "Niks" Meisons** (; dzimis ) ir angļu mūziķis, bundzinieks, mūzikas producents un viens no grupas "Pink Floyd" dalībniekiem. Grupas pastāvēšanas laikā Meisons bija atvērtākais grupas mūziķis, kurš nekautrējās no preses uzmanības. Lai gan viņš ir vienīgais Pink Floyd dalībnieks, kurš tajā bijis no pirmās līdz pēdējai pastāvēšanas dienai, viņš grupai ir sarakstījis vismazāk dziesmu. Par spīti viņa ilglaicīgajai darbībai grupā, viņš nav piedalījies visās grupas ierakstītajās dziesmās - albumā A Momentary Lapse of Reason viņš bungas spēlējis tikai dažās dziesmās, jo pēc vairāku gadu dīkstāves nav spējis atgūt muzikālo formu. Meisona tēvs ir dokumentālo filmu režisors Bills Meisons. Šobrīd, kad dzīvi palikuši vairs tikai trīs Pink Floyd sastāva mūziķi, Niks Meisons ir vienīgais, kurš vēlas vēlreiz doties turnejā kopā ar Pink Floyd.

2012. gada Londonas olimpisko spēļu noslēguma ceremonijā kopā ar vairākiem citiem mūziķiem, kā vienīgais no *Pink Floyd* dalībniekiem, izpildīja dziesmu *[[Wish You Were Here (dziesma)|Wish You Were Here]]*.

## Nozīmīgas Pink Floyd dziesmas, kuru sarakstīšanā piedalījies Niks Meisons
* "Pow R. Toc H." (1967) (The Piper at the Gates of Dawn)
* "Interstellar Overdrive" (1967) (The Piper at the Gates of Dawn)
* "A Saucerful of Secrets" (1968) (A Saucerful of Secrets)
* "Careful with that Axe, Eugene" (1968) (B-puse singlam "Point Me at the Sky")
* "Atom Heart Mother" (1970) (Atom Heart Mother)
* "Alan's Psychedelic Breakfast" (1970) (Atom Heart Mother)
* "One of These Days" (1971) (Meddle)
* "Echoes" (1971) (Meddle)
* "Time" (1973) (The Dark Side of the Moon)
* "Speak to Me" (1973) (The Dark Side of the Moon)
* "Any Colour You Like" (1973) (The Dark Side of the Moon)

## Diskogrāfija
### Ar [[Pink Floyd]]
* *[[The Piper at the Gates of Dawn]]* (1967)
* *[[A Saucerful of Secrets]]* (1968)
* *[[Music From the Film More]]* (1969)
* *[[Ummagumma]]* (1969)
* *[[Atom Heart Mother]]* (1970)
* *[[Meddle]]* (1971)
* *[[Obscured by Clouds]]* (1972)
* *[[The Dark Side of the Moon]]* (1973)
* *[[Wish You Were Here]]* (1975)
* *[[Animals]]* (1977)
* *[[The Wall]]* (1979)
* *[[The Final Cut]]* (1983)
* *[[A Momentary Lapse of Reason]]* (1987)
* *[[The Division Bell]]* (1994)

### Ar [[Riks Fenns|Riku Fennu]]
* Profiles – 1985
* White of the Eye – 1987
* Tank Malling – 1988

### Ar [[Maikls Manters|Maiklu Manteru]]
* The Hapless Child - 1976
* Something There – 1982
* Live – 1987
* Review - 2000
* Concertos – 2008

### Ar [[Nick Mason's Fictitious Sports]]
* Nick Mason's Fictitious Sports (1981)

## Atsauces
Sids Barets

[175px|thumb|Bareta [Fender Esquire ģitāra]]
175 px|thumb|Sids Barets 1969. gadā
**Rodžers Kīts "Sids" Barets** (;  — ) bija angļu psihedēliskā roka mūziķis un dziedātājs, labāk zināms kā grupas Pink Floyd pirmais līderis. 1967. gadā Berets sāka pārāk aizrauties ar dažādām psihedēliskām vielām, it īpaši LSD, kas saasināja viņa garīgo veselības stāvokli, tāpēc viņš bija spiests 1968. gadā grupu pamest. Izdevis divus solo albumus, neilgu brīdi darbojies grupā Stars, bet 1975. gadā pilnīgi norobežojās no ārpasaules, dzīvoja pie savas mātes (pēc mātes nāves pie māsas), un savu dzīvi, pēc cīņas ar vēzi, beidza savā dzimtajā pilsētā, Kembridžā. Šodien viņš ir ieguvis leģendas statusu, un viņam ir veltīts Pink Floyd albums Wish You Were Here, daļēji veltīti The Dark Side of the Moon un The Wall. Kad 2005. gadā, Live 8 festivālā notika Pink Floyd vienreizējās atkalapvienošanās koncerts, dziesma Wish You Were Here tika veltīta "visiem, kuri šeit nav, it īpaši Sidam."

## Ārējās saites
Kriss Meisons

**Kriss Meisons** (; dzimis 1976. gada 20. aprīlī) ir bijušais kanādiešu hokejists, vārtsargs, Kanādas hokeja izlases dalībnieks. Karjeras laikā aizvadījis 11 sezonas Nacionālās hokeja līgas klubos Našvilas "Predators", Sentluisas "Blues", Atlantas "Thrashers" un Vinipegas "Jets", Kanādas izlases rindās kļuvis par 2007. gada Pasaules čempionu.

## Spēlētāja karjera
Pēc ilgstošas Rietumu hokeja līgā aizvadītas juniora spēlētāja karjeras, profesionālā spēlētāja karjeru Meisons uzsāka 1997.—98. gada sezonā, kuru aizvadīja AHL kluba Sinsinati "Mighty Ducks" sastāvā. 1998.—99. gada sezonā Meisons debitēja NHL, aizvadot trīs spēles Našvilas "Predators" rindās. Vairākas nākamās sezonas Meisons aizvadīja dažādos AHL un IHL klubos, vien 2000.—01. gada sezonā "Predators" sastāvā aizvadot vēl vienu sezonu.

2003.—04. gada sezonā Kriss kļuva par "Predators" vienības otro vārtsargu, kluba sastāvā aizvadot 17 spēles. 2004.—05. gada NHL sezonas lokauta laikā Meisons spēlēja Norvēģijas hokeja līgas kluba Vålerenga sastāvā, taču tad atgriezās Našvilā. 2006.—07. gada sezonā Meisons spēles laiku dalīja uz pusēm ar Tomāšu Vokounu, taču nākamajā sezonā jau bija kluba pamatvārtsargs.

2008. gada vasarā Meisons pievienojās Sentluisas "Blues" sastāvam, kluba rindās kā pamatvārtsargs aizvadot nākamās divas sezonas, taču tad noslēdza divu gadu līgumu ar Atlantas "Thrashers", pēc gada franšīzei pārtopot par Vinipegas "Jets". Abas sezonas Meisons bija komandas otrais vārtsargs aiz Ondržeja Paveleca. 2012. gadā hokejists pievienojās Našvilas "Predators" rindām, tās rindās darbojoties kā otrais vārtsargs aiz Pekas Rinnes.

2013. gada vasarā pārcēlās uz Eiropu, kur nākamo sezonu aizvadīja Itālijas hokeja līgas klubā Ritten/Renon, kopā ar komandu izcīnot Itālijas čempiona titulu. 2014. gada maijā noslēdza viena gada līgumu ar Augsburgas "Panther". 2015. gada rudenī paziņoja par karjeras beigšanu.

Kanādas izlases rindās spēlējis četros Pasaules čempionātos, 2007. gadā kopā ar izlasi izcīnot zelta medaļas, bet 2009. gadā — sudrabu.

## Ārējās saites
Nikolajs Kuļomins

**Nikolajs Kuļomins** (; 1986. gada 14. jūlijā) ir krievu hokejists, malējais uzbrucējs, Krievijas hokeja izlases dalībnieks. Pašlaik (2020) Kuļomins spēlē KHL vienībā Magņitogorskas "Metallurg".

## Spēlētāja karjera
Profesionālā spēlētāja karjeru Kuļomins uzsāka dzimtajā Magņitogorskā, kad 2005.—06. gada sezonā aizvadīja 31 spēli Krievijas Superlīgas kluba Magņitogorskas "Metallurg" sastāvā. Nākamajā sezonā Kuļomins "Metallurg" rindās jau bija nostiprinājies, kopā ar klubu izcīnot Krievijas čempiona titulu. 

2007. gada vasarā Kuļomins noslēdza trīs gadu līgumu ar NHL klubu Toronto "Maple Leafs", taču 2007.—08. gada sezonu saskaņā ar klubu savstarpējo vienošanos aizvadīja Magņitogorskā, jau otro gadu pēc kārtas sezonu noslēdzot kā viens no kluba rezultatīvākajiem spēlētājiem. 2008. gada vasarā Kuļomins pārcēlās uz Ziemeļameriku, jau savā pirmajā NHL sezonā aizvadot 73 spēles. 2010.—11. gada sezona kļuva par rezultatīvāko Kuļomina NHL karjerā, tajā 82 aizvadītajās spēlēs atzīmējoties ar 57 rezultativitātes punktiem. 2014. gada jūlijā Kuļomins noslēdza četru gadu līgumu ar Ņujorkas "Islanders".

2018. gada vasarā Kuļomins atgriezās Magņitogorskas "Metallurg" sastāvā.

Krievijas izlases rindās Kuļomins spēlējis 2014. gada olimpisko spēļu turnīrā, kā arī sešos Pasaules čempionātos, 2012. un 2014. gadā izcīnot zelta, 2010. gadā — sudraba, bet 2007. gadā — bronzas medaļas.

## Ārējās saites
Meisons

**Meisons** var būt:

* Džeimss Meisons (*James Mason*; 1849—1905) — ASV un Lielbritānijas šahists;
* Džeimss Meisons (*James Mason*; 1909—1984) — angļu aktieris;
* Kriss Meisons (*Chris Mason*; 1976) — Kanādas hokejists;
* Stīvs Meisons (*Steve Mason*; 1988) — Kanādas hokejists.
Neiroleptiskie līdzekļi

**Neiroleptiskie** jeb **antipsihotiskie līdzekļi** ir psihiatriskie medikamenti, ko galvenokārt izmanto psihozes (tai skaitā murgu vai halucināciju, tāpat arī domu traucējumu), šizofrēnijas un maniakālās depresijas ārstēšanā. Mūsdienās neiroleptiskie līdzekļi tiek izrakstīti arī nepsihotiskiem traucējumiem. Pirmās paaudzes neiroleptiskie līdzekļi (tipiskie neiroleptiķi) tika izgudroti 1950. gados, otrās paaudzes (atipiskie neiroleptiķi) tika izgudroti 1950. gadā un ieviesti 1970. gados. 

Tipiskie antipsihotiskie līdzekļi ir haloperidols, hlorpromazīns, sulpirīds, fluanksols, hlorprotiksēns, šiem līdzekļiem ir augsta tendence saistīties ar dofamīna 2. receptoriem. Tipiskajiem antipsihotiskajiem līdzekļiem mēdz būt izteiktākas blaknes. 

Biežākie atipiskie līdzekļi ir klozapīns, risperidons, olanzapīns un kvetiapīns. Šie preparāti iedarbojas vēl uz citiem receptoriem, tostarp serotonīna receptoriem, tādēļ attiecīgi ekstrapiramidālās sistēmas blaknes mēdz būt retāk.

## Ekstrapiramidālie simptomi (blaknes)
Anna Čepmena

**Anna Čepmena** (; dzimusi **Kuščenko** (*Кущенко*) ) ir Krievijas pilsone, kas dzīvoja Ņujorkā, ASV, kad viņa kopā ar deviņām citām personām  tika arestēta, pamatojoties uz aizdomām par spiegošanu Krievijas labā. Vēlāk viņa atzina savu vainu apsūdzībās. 2010. gada 8. jūlijā viņa tika izraidīta atpakaļ uz Krieviju. Pēc tam A. Čepmena sāka vadīt TV raidījumu "Pasaules noslēpumi" REN TV kanālā.

## Atsauces

## Ārējās saites
Mestra Kūno karagājiens uz Zemgali

[250px|thumb|[Livonijas konfederācijas karte 13. gadsimta vidū. Hronikā aprakstītie notikumi notika uz dienvidrietumiem no Rīgas.]]
**Mestra Kūno 1289. gada karagājiens uz Zemgali** notika 1289. gada ziemā, lai apgādātu Zemgales vidū esošo Heiligenbergas pili ar apģērbu un pārtiku. Kopš Garozas kaujas pils garnizons bija izolēts no ordenim pakļautās teritorijas.
Ordeņa mestrs Kūno no Rīgā sapulcinātajiem ordeņa brāļiem, igauņu un letu vasaļiem un Leāles un Tērbatas bīskapijas karavīriem izveidoja apmēram 6000 vīru lielu karaspēku, kas devās uz Jelgavu. No turienes 600 karavīru nosūtīja uzbrukuma Dobelei, kuras pilskalnu tie nespēja ieņemt, bet pārējie devās uz Tērveti. Pēc tam apvienotais karaspēks uzbruka zemgaļu galvenajai Raktes pilsētai, tomēr nespēja ieņemt pilskalnu, tādēļ pēc trīs dienu aplenkuma un pilsētas nodedzināšanas ar kara laupījumu atgriezās Rīgā.
  
## Atskaņu hronikas vēstījums
1289. gada ziemas sākumā jaunieceltais ordeņa mestrs Kūno saņēma Heiligenbergas pils komtura lūgumu apgādāt pili ar pārtiku. Mestrs izplānoja karagājienu un sūtīja sūtņus pie igauņu un letu vasaļiem (). Rīgā ieradās arī Leāles un Tērbatas bīskapijas karapulki. Rīgas pilsoņi sagādāja nepieciešamo pārtiku. Pa Lielupes ledu un zemes ceļu karaspēks aizjāja uz Mītavas pili, kur jau vasarā ar kuģiem bija nogādāti milti, gaļa, iesals un cita pārtika. Gan drēbes, gan pārtiku sakrāva ragavās un karapulki devās uz Zemgali. 600 karavīru nosūtīja uzbrukumā Dobelei, kuras aizstāvji savus bērnus un sievas nogādāja pilskalnā, bet paši aizsargāja pilsētu. Zemgaļu karavīri bija spiesti atkāpties pilskalnā un uzbrucēji palika pils vārtu priekšā. Tad viņi aizdedzināja pilsētu, apkāva dobelnieku mājlopus un devās uz Tērveti.
Pie Heiligenbergas pils mestrs lika ierīkot kara nometni un saskaitīja, ka viņa vadītajā karaspēkā ir 6000 karavīru. No rīta karavīri nodziedāja mesu, paēda brokastis uz devās karagajienā uz Zemgales galveno pili Raktē. Pilsētas iedzīvotāji pameta daudzus zirgus, liellopus un mantas un patvērās pilskalnā. Uzbrucēji nespēja uzkāpt pa apledojušajām pilskalna malām vai pa valni un trīs dienas aplenca pili. Tad viņi nodedzināja pilsētu, kas "liela bij un varena" un devās atpakaļ uz Rīgu.

## Atsauces

## Skatīt arī
* Livonijas krusta kari
Kā es satiku jūsu māti

**"Kā es satiku jūsu māti"** () ir amerikāņu situāciju komēdijseriāls, kura autori ir Kārters Beiss un Kreigs Tomass. Seriāls ir par Tedu Mosbiju un viņa draugiem Māršalu Eriksenu, Robinu Šerbatsku, Liliju Oldrinu un Bārniju Stinsonu. Galvenais tēls Teds 2030. gadā saviem bērniem stāsta, kā iepazinies ar savu sievu un viņu māti. Galvenās lomas seriālā atveido Džošs Rednors, Džeisons Sīgels, Kobija Smaldersa, Nīls Patriks Heriss, Elisone Henigana un Kristina Milioti.

Seriālam ir deviņas sezonas un 208 sērijas. Tas tika pārraidīts CBS kanālā no  līdz . "Kā es satiku jūsu māti" ir guvis labus panākumus, seriāls ir saņēmis deviņas ''Emmy'' balvas.

Latvijā seriālu demonstrējuši televīzijas kanāli Kanāls 2, TV3 un *[[Duo 6]]*.

## Atsauces

## Ārējās saites
*
Šaņsji

**Šaņsji** (, ) ir viena no Ķīnas 22 provincēm. Province atrodas valsts ziemeļu reģionā. Provinces administratīvais centrs un lielākā pilsēta ir Taijuaņa. 2010. gadā Šaņsji provincē dzīvoja 35,7 miljoni iedzīvotāju, no kuriem 99,7% bija haņi. Šī pēc iedzīvotāju skaita ir 18. lielākā province valstī.

## Ārējās saites
Augšluāra

**Augšluāra** () ir Francijas departaments, viens no Overņas-Ronas-Alpu reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Augšluāras administratīvais centrs ir Lepijanvelē. Departaments administratīvi sīkāk dalās trijos apgabalos (*arrondissements*):
* Briudas apgabals (*Arrondissement de Brioude*);
* Isenžo apgabals (*Arrondissement d'Yssingeaux*);
* Pijanvelē apgabals (*Arrondissement du Puy-en-Velay*).

## Ārējās saites
Jeļena Berežnaja

**Jeļena Berežnaja** (; dzimusi  Ņevinnomiskā) ir bijusī krievu daiļslidotāja, kas startēja pāru slidojumos un starptautiskās sacensībās pārstāvējusi arī Latviju. Pēc sportistes karjeras beigām pievērsusies politiskajai darbībai, ievēlēta Stavropoles novada domē.

Starptautiskās karjeras sākumā pārstāvējusi Latviju pārī ar Oļegu Šļahovu. Viņi uzvarēja 1995. gada *Trophée de France* sacensībās, kā arī piedalījās , kur izcīnīja 8. vietu. 1996. gada janvārī J. Berežnaja guva nopietnu traumu (partneris lēcienā viņai trāpīja ar slidu pa galvu), pēc traumas uz laiku bija paralizēta un nespēja runāt, jo trauma skāra arī smadzenes. Tomēr jau tajā pašā gadā viņa atsāka trenēties kopā ar jaunu partneri — Antonu Siharulidzi no Sanktpēterburgas, tagad jau pārstāvot Krieviju. Pāris guva labus panākumus, uzvarot 1998. un 1999. gada Pasaules čempionātā, kā arī izcīnot sudraba medaļu . Savukārt  J. Berežnaja un A. Siharulidze kļuva par olimpiskajiem čempioniem (pēc sacensībām zelta medaļa tika piešķirta arī Kanādas pārim Džeimijai Seilai un Dāvidam Peletjē).

Uz trim mēnešiem 2000. gadā tikusi diskvalificēta par dopinga lietošanu.

## Atsauces

## Ārējās saites
Anthrax

***Anthrax*** () ir 1981. gadā Ņujorkā izveidota amerikāņu smagā metāla mūzikas grupa. To sākotnēji izveidoja ģitāristi Skots Ians un Dens Lilkers, un kopš savas izveides, grupa ir izdevusi vairāk nekā desmit studijas albumus un 20 singlus, kā arī vienu EP ierakstu. Grupa savas popularitātes zenītu piedzīvoja 1980. gados līdz ar trešmetāla žanra pirmsākumiem. *Anthrax* arī tiek dēvētā par vienu no "trešmetāla lielā četrinieka" grupām.

## Diskogrāfija

### Studijas albumi
* *[[Fistful of Metal]]* (1984)
* *[[Spreading the Disease]]* (1985)
* *[[Among the Living]]* (1987)
* *[[State of Euphoria]]* (1988)
* *[[Persistence of Time]]* (1990)
* *[[Sound of White Noise]]* (1993)
* *[[Stomp 442]]* (1995)
* *[[Volume 8: The Threat Is Real]]* (1998)
* *[[We've Come for You All]]* (2003)
* *[[Worship Music]]* (2011)
* *[[For All Kings]]* (2016)

## Atsauces

## Ārējās saites

* Anthrax oficiālā mājaslapa
Video Games

***Video Games*** ir amerikāņu dziedātājas *[[Lana Del Rey]]* dziesma no viņas otrā studijas albuma *[[Born to Die]]*. Dziesmu sarakstīja un sakomponēja *Lana Del Rey* un Džastins Pārkers. Tā tika pirmoreiz izdota Internetā 2011. gada 29. jūnijā un otro reizi izdota jau kā singls tā paša gada 10. oktobrī. Dziesma saņēma ļoti labvēlīgas kritiķu atsauksmes un iekļuva 11 valstu singlu topu pirmajā desmitniekā, Vācijā arī iegūstot pirmo vietu. Tās mūzikas videoklipu režisēja un rediģēja pati Del Reja, apvienojot ainas, kurās viņa izpilda dziesmu, kas filmētas tīmekļa kamerā, ar arhīva materiālu fragmentiem.

## Dziesmu saraksts
* **CD singls**
# "Video Games" (Radio Edit) – 4:01
# "Blue Jeans" – 3:31

* **Ciparu formāta EP ieraksts**
# "Video Games" – 4:46
# "Blue Jeans" – 3:34
# "Video Games" (Mr Fingers Remix) – 9:00
# "Video Games" (Omid 16B Remix) – 5:14

* **Remiksu EP ieraksts**
# "Video Games" – 4:03
# "Blue Jeans" – 3:33
# "Video Games" (Club Clique for The Bad Girls Remix) – 4:59
# "Video Games" (White Lies C-mix) – 7:33
# "Video Games" (Larry "Mr. Finger" Heard Remix) – 9:00
# "Video Games" (Helium Robots Remix) – 4:51
* **Ciparu formāta remiksu EP ieraksts**
# "Video Games" (Club Clique for The Bad Girls Remix) – 4:57
# "Video Games" (Jakwob and Etherwood Remix) – 3:42
# "Video Games" (White Lies C-Mix) – 7:32
# "Video Games" (Jamie Woon Remix) – 5:14
# "Video Games" (We Don't Belong In Pacha Remix) – 5:19

## Ārējās saites
* Oficiālais dziesmas videoklips (''YouTube'')
Mario Mandžukičs

**Mario Mandžukičs** (; dzimis ) ir horvātu bijušais futbolists, spēlēja uzbrucēja un pussarga pozīcijās, bijis Horvātijas futbola izlases dalībnieks.

## Karjera
Karjeru sācis Horvātijā. Zagrebas "Dinamo" sastāvā trīs reizes kļuvis par Horvātijas čempionu (2007—08, 2008—09, 2009—10), tāpat divas reizes uzvarējis Horvātijas kausa izcīņā (2008, 2009). M. Mandžukičs tika atzīts par 2008.—2009. gada Horvātijas čempionāta labāko spēlētāju.

Vēlāk pārstāvēja Vācijas Bundeslīgas klubus *[[VfL Wolfsburg]]* un Minhenes "Bayern". Ar *Bayern* divas reizes kļuvis par Vācijas čempionu, 2012.—2013. gada sezonā uzvarēja UEFA Čempionu līgā. 2014.—2015. gada sezonā spēlēja Madrides "Atletico". Pēc tam pievienojās Turīnas "Juventus", kura sastāvā četras reizes kļuva par Itālijas A sērijas čempionu. 2019.—2020. gada sezonā spēlēja Kataras Zvaigžņu līgas komandā *[[Al-Duhail SC|Al-Duhail]]*. 2021. gada janvārī pievienojās Itālijas A sērijas klubam *[[AC Milan]]*.  paziņoja par spēlētāja karjeras beigām.

Horvātijas izlases sastāvā debitējis 2007. gadā. Pārstāvējis izlasi . gada un 2016. gada Eiropas čempionātā, kā arī 2014. un 2018. gada FIFA Pasaules kausā. 2018. gadā ar izlasi izcīnīja 2. vietu, spēlēja Pasaules kausa finālā pret Franciju un guva vārtus, kā arī ieraidīja bumbu savos vārtos, komanda piekāpās ar 2:4. Kopumā izlases rindās aizvadījis 89 spēles un guvis 33 vārtus.

Pēc spēlētāja karjeras beigām kļuva par treneri un 2021. gadā pievienojās Horvātijas izlases treneru korpusam kā viens no asistentiem.

## Sasniegumi
**Dinamo Zagerb**

* Horvātijas Pirmā līga: 2007—08, 2008—09, 2009—10
* Horvātijas kauss: 2007—08, 2008—09

**Bayern Munich**

* Vācijas Bundeslīga: 2012—13, 2013—14
* DFB Pokal: 2012—13, 2013—14
* DFL Supercup: 2012
* UEFA Čempionu līga:2012—13
* UEFA Superkauss: 2013
* FIFA Klubu Pasaules kauss: 2013

**Atlético Madrid**

* Spānijas Superkauss: 2014

**Juventus**

* Itālijas Serie A: 2015—16, 2016—17, 2017—18, 2018—19
* Coppa Italia: 2015—16, 2016—17, 2017—18
* Supercoppa Italiana: 2015

**Al-Duhail**

* Kataras futbola Zvaigžņu līga: 2019—20

**Individuālie sasniegumi**

* Horvātijas Pirmās līgas gada labākais spēlētājs: 2009
* Horvātijas gada futbolists: 2012, 2013

## Atsauces

## Ārējās saites
Aleksandrs Vanags

**Aleksandrs Vanags** var būt:
* Aleksandrs Vanags (1873—1919), latviešu arhitekts;
* Aleksandrs Vanags (1919—1986), latviešu futbolists un basketbolists;

## Skatīt arī
* Vanags (uzvārds)
Erazems Lorbeks

**Erazems Lorbeks** (; dzimis ) ir slovēņu basketbolists, spēlē spēka uzbrucēja pozīcijā, Slovēnijas basketbola izlases dalībnieks. Pašlaik (2012) pārstāv Spānijas klubu Barselonas "Regal".

Karjeru sācis dzimtās Slovēnijas klubā *[[KK Union Olimpija|Union Olimpija]]*. Vēlāk spēlējis Itālijas, Spānijas un Krievijas klubos. 2005. gadā viņš tika atzīts par Eirolīgas uzlēcošo zvaigzni. 2011.—2012. gada sezonā tika iekļauts līgas simboliskajā pirmajā izlasē, iepriekš divas sezonas pēc kārtas (2009, 2010) tika iekļauts Eirolīgas simboliskajā otrajā izlasē. Barselonas "Regal" sastāvā kļuvis par 2009.—2010. gada Eirolīgas čempionu. 2005. gada NBA draftā viņu Indiānas "Pacers" izraudzījās otrajā kārtā ar kopējo 44. kārtas numuru. 2011. gada NBA drafta laikā tiesības uz viņu tika atdotas Sanantonio "Spurs" kā daļa no maiņas darījuma.

Slovēnijas izlases sastāvā piedalījies četros Eiropas čempionātos (2005, 2007, 2009, 2011). 2009. gadā tika izcīnīta 4. vieta.

## Ārējās saites
Tone

**Tone** var būt:

* Tone — maizes krāsns Gruzijā;
* Tone — upe Japānā.

## Cilvēki ar šādu uzvārdu
* Juris Tone (1961) — latviešu bobslejists un vieglatlēts;
* Valdemārs Tone (1892―1958) — latviešu gleznotājs;
Haldors Laksness

**Haldors Laksness** (; dzimis **Haldors Gudjonsens** (*Halldór Guðjónsson*) , miris ) bija islandiešu rakstnieks. Rakstījis dzeju, rakstus laikrakstiem, lugas, ceļojumu aprakstus, īsos stāstus un romānus. Ietekmējies no tādām personām kā Ernests Hemingvejs, Augusts Strindbergs, Zigmunds Freids, Aptons Sinklērs, Bertolts Brehts. 1955. gadā H. Laksness saņēma Nobela prēmiju literatūrā, kļūdams par pirmo un pašlaik arī vienīgo islandieti, kas saņēmis Nobela prēmiju.

## Ārējās saites

*
Metsatöll

***Metsatöll*** ir 1999. gadā izveidota igauņu folkmetāla grupa. Vārds „metsatöll” ir sens igauņu valodas eifēmisms, kas latviski tulkojams kā „vilks”. Tas arī izpaužas grupas dziesmu vārdos, kuru tematika ir galvenokārt igauņu neatkarības cīņas 13. un 14. gadsimtā.

*Metsatöll* nosaukumos un dziesmu vārdos tiek daudz izmantota senigauņu valoda un tās senie jēdzieni, kam ne vienmēr ir precīzu tulkojumu. Piemēram, koncertalbums *Raua needmine* ir atsauce uz Veljo Tormisa darbu ar tādu pašu nosaukumu, kas latviski tulkots kā „Dzelzs apvārdošana”.

## Diskogrāfija
* *Hiiekoda* (Svētbirzs) (2004)
* *Terast mis hangund me hinge* (Mūsu dvēselēs iesalušais tērauds) (2005)
* *Sutekskäija* (Vilkacis) (2006)
* *Lahinguväljal näeme, raisk!* (Tiksimies kara laukā, maita!) (CD/DVD) (2006)
* *Raua needmine* (Dzelzs apvārdošana) (CD/DVD) (2006)
* *Iivakivi* (Auglības akmen') (CD) (2008)
* *Kõva Kont* (Cietais kauls) (2DVD+CD) (2009)
* *Äio* (2010)
* *Ulg* (Kauciens) (2011)
* *Karjajuht* (Barvedis) (2014)
* *Katk Kutsariks* (2019)

## Atsauces

## Ārējās saites

* Oficiālā mājaslapa /
Zemgales galīgā nopostīšana

[250px|thumb|[Livonijas konfederācijas karte 13. gadsimta vidū. Zemgale atrodas uz dienvidiem no Rīgas]]
** Zemgales galīgā nopostīšana** notika 1290. gadā. Heiligenbergas pils ordeņa garnizona karavīri neļāva zemgaļiem apsēt un nopļaut labības laukus un zemē iestājās bads. Rudenī viņi piespieda zemgaļus atstāt Dobeles un Raktes pilis un kopā ar Rīgas arhibīskapijas un kuršu karavīriem ilgstoši aplenca Sidrabenes pili. Zemgaļi izlēma atstāt savu zemi un to lielākā daļa pārcēlās uz Lietuvas dižkunigaitijas zemēm. 

## Atskaņu hronikas vēstījums
Pavasarī zemgaļi vēlējās apart zemi un iesēt labību, bet Heiligenbergas pils garnizona karavīru uzbrukumi to traucēja darīt. Tie sadalījās divos pulkos un atkal nodedzināja pilsētas ap Raktes un Dobeles pilskalniem, nogalināja vai sagūstīja to iedzīvotājus un atņēma viņiem lopus un mantu.
Rudens pusē krustneši iznīcināja nobriedušās labības laukus un visā zemē izcēlās bads. Ordeņa karapulki negaidot uzbruka Dobelei no jūrmalas puses pa ziemeļu zemes ceļu un no jauna nopostīja pilsētu. Zemgaļi "kļuva pliki, nabagi un bēdas tā tos māca", ka viņi nolēma paši nodedzināt neieņemamo Dobeles pili un daļa devās uz Rakti, bet daļa tālāk uz Lietuvu.
Tad ordeņa karapulki uzbruka Raktes pilskalnam, kas kādu laiku pretojās, bet ienaidnieki izdedzināja visu pils apkārtni, ka zemgaļiem "tur vairs dzīvot nepatika un turklāt vēl bads tos mocīja". Viņi pili pameta un par ķīlu atstāja savu mantu, bet Heiligenbergas komturs pēc ordeņa mestra rīkojuma pili nodedzināja. 
Visbeidzot ordeņa brāļi ar karakalpiem un vasaļiem ("leimaņiem") vairākas dienas aplenca Sidabrenes pili, kur bija "daudz varoņu brašu". Aplenkumā piedalījās arī Rīgas arhibīskapa un kuršu karapulki. Uzbrucēji nodedzināja pilsētu un zemgaļi "gauzdamies nu dziedāja bēdu dziesmas". 

Sidrabes zemgaļu apspriedē tad tika nolemts, ka tas saimes, kas "kas sadzīvot ar brāļiem māk", patvērās pilī, bet pārējie atstāja Sidabrenes pili, aizgāja uz Lietuvu un "zaudēja tēvu mantojumu". Pilī palikušie sūtīja ziņnešus pie Mītavas komtura, kurus tas paturēja par ķīlniekiem un lūdza ordeņa mestra vietnieka padomu. Viņš sasauca ordeņa brāļu sapulci, kurā nolēma Sidabrenes pili nodedzināt. Uz turieni devās Mītavas komtura karapulks. Komturs devās pie pils vārtiem, kur "viņu mīļi apsveica un par mieru viņi norunāja". Tomēr zemgaļiem nācās pili atstāt, viņu pili nodedzināja un pašus aizveda gūstā uz Jelgavu. "Kad Sidabrene liesmās gruva, tad zeme apkārt tukša kļuva. Par to, kas tur bij noticis, neviens pēc tam nav runājis."

## Atsauces

## Skatīt arī
* Livonijas krusta kari